system
Răspunde în limba română, în stilul Wikipedia, cat mai corect gramatical.
user
Ce informații relevante poți oferi despre Ovidiu Papadima?
assistant
Ovidiu Papadima (n. 23 iunie 1909, Sinoie, Mihai Viteazu, județul Constanța  d. 26 mai 1996) a fost un eseist, istoric literar, cronicar literar și folclorist român.

Biografie

Studii și activitate didactică  

A urmat studiile liceale la Liceul Alexandru Papiu Ilarian din Târgu Mureș, fiind primul din clasa sa.  După absolvirea liceului în 1928, a studiat la Facultatea de Litere și Filosofie din București între 1928 și 1931. Între 1937 și 1940 s-a dedicat studiilor doctorale în Germania,  fiind beneficiarul unei burse Alexander von Humboldt. Imediat după obținerea doctoratului, a ocupat poziția de lector al catedrei de literatură română la Universitatea din Viena (1940 - 1941).  

A debutat în postura de cronicar literar, încă de la 23 de ani, în paginile Revistei "Gândirea", alături de Tudor Vianu. A mai funcționat ca secretar de redacție la Revista Fundațiilor Regale (1941 - 1947). A activat și în cadrul revistei Sfarmă-Piatră. Din 1941 devine asistent al profesorului George Călinescu, iar ulterior a ocupat poziția de șef de lucrări la Facultatea de Litere și Filosofie din București. A devenit doctor în litere cu teza Ideologia literară pozitivistă în literatura românească a secolului al XIX-lea (1944). A lucrat, de asemenea, ca cercetător la Institutul de Istorie și Teorie Literară "G. Călinescu".

Prizonier politic  

Arestat pe considerente politice fabricate și apoi condamnat politic în 1952, a fost închis în închisorile din Calea Rahovei, Ghencea, Craiova, Poarta Albă (adică la șantierul primei încercări de construire a Canalului Dunăre - Marea Neagră, unde a ajuns să cântărească doar 44 de kg), Gherla și Jilava. Extenuat total fizic, a fost eliberat pe 7 octombrie 1955. 

După ce i s-a refuzat orice fel de publicare a oricăreia dintre scrierile sale până în 1963, a fost complet reabilitat politic în 1971.

Familie  

Cei doi fii ai săi sunt Ștefan (1953 - 2018, matematician) și Liviu (n. 1957, critic literar).

Opera 

 O viziune românească asupra lumii, (1941)
 Neam, sat, oraș în poezia lui Octavian Goga, Fundația Regală pentru Literatură și Artă, 1942)
 Creatorii și lumea lor - schițe de critică literară, Fundația Regală pentru Literatură și Artă, 567 p. (1943)
 Poezie și cunoaștere etnică (1944)
 Cu cît cînt, atîta sînt - Antologie a liricii populare, București, Editura pentru literatură, 1963
 Cezar Bolliac (1966)
 Heinrich von Kleist (1967)
 Literatura populară română. Din istoria și poetica ei, Editura pentru literatură, 1968
 Scriitorii și înțelesurile vieții, 1971
 Ion Pillat, 1974
 Ipostaze ale iluminismului românesc, 1975
 Evocări, 1997

Note

Legături externe (în limba română) 
 Short biography
 "Elita Intelectuală", Cotidianul, October 10, 2006
 Alexandru Ștefănescu, "Gulagul românesc - Scriitori arestați (1944-1964)", în România Culturală. 
 "Șefi de promotie (1923-2004)" , la web site-ul Liceului Alexandru Papiu Ilarian  din Târgu Mureș 
 "History of the Romanian Humboldt Community"  

Nașteri în 1909
Decese în 1996
Autori români
Critici literari români
Deținuți politici români
Profesori universitari români
Eseiști români
Folcloriști români
Istorici literari români
Oameni din județul Constanța
Revista Gândirea
Scriitori români din secolul al XX-lea
Bursieri Humboldt
Cadre didactice universitare ale Universității din București
Deținuți la canalul Dunăre–Marea Negră